User:Ahmedfoysal01797

বাংলাদেশের সম্ভাবনা এবং প্রতিবন্ধী ব্যক্তিদের উন্নয়নে-Third EYE
আমরা জানি, এসডিজি- ২০৩০ এর অন্যতম একটি লক্ষ্য হল, Quality Education: Ensure inclusive and equitable quality education and promote lifelong learning opportunities for all. শিক্ষা অর্জনে যেন লিঙ্গ, ধর্ম, বর্ণ, প্রতিবন্ধকতা ইত্যাদি কোনো কিছুই বাধা হয়ে না দাঁড়ায়। এসডিজি লক্ষ্যমাত্রা- ২০৩০ অর্জনে বাংলাদেশকে এক ধাপ এগিয়ে নিয়ে যাওয়ার উদ্দেশ্যেই Third EYE এর জন্ম। আমাদের Third EYE বাংলাদেশের প্রতিবন্ধী শিক্ষার্থীদের শিক্ষাগ্রহনে সকল প্রকার প্রতিবন্ধকতা কাটিয়ে নিজেদের যেন স্বাভাবিক মানুষদের মত দক্ষ হিসেবে গড়ে তুলতে পারে সেই লক্ষ্যে কাজ করছে। আমি মনে করি, একটি জাতির অগ্রগতির মূল পরিচায়ক সেই জাতির শিক্ষিতের হার। দেশকে উন্নত করতে হলে দেশের শতভাগ জনগণের জন্য শিক্ষাগ্রহন নিশ্চিত করতে হবে। প্রতিবন্ধী ব্যক্তিরাও যাতে শিক্ষা থেকে বঞ্চিত না হয় সেদিকে লক্ষ্য রাখতে হবে। কিন্তু, দুঃখজনক হলে সত্য, প্রতিবন্ধী শিক্ষার্থীরা নানা বাধাবিপত্তি পাড়ি দিয়ে যখন বিশ্ববিদ্যালয়ে এসে পৌঁছে তখনও তাদের শিক্ষা অর্জনে নানা ধরনের বাধাবিপত্তি সম্মুখীন হতে হয়। আমাদের দেশের বিশ্ববিদ্যালয় পর্যায়েও শ্রুতিলেখক, পাঠ্যের অডিও ফাইল, প্রতিবন্ধীবান্ধব বিভিন্ন শিক্ষামূলক কার্যক্রম ইত্যাদি মোটেই সহজলভ্য নয়। Third EYE তাদের সেই সকল প্রয়োজন মেটাতে সহযোগিতা করে যাচ্ছে। আমি মনে করি, বাংলাদেশের প্রতিবন্ধী ব্যক্তিদের মত বিশাল একটি জনগোষ্ঠীকে সঠিকভাবে শিক্ষিত করা ছাড়া আমাদের উন্নতি কোনোভাবেই সম্ভব নয়। প্রতিবন্ধী ব্যক্তিরা যখন দক্ষ হিসেবে নিজেদের গড়ে তুলতে সক্ষম হবেন তখন তারাও স্বাভাবিক মানুষদের মত সকল কর্মক্ষেত্রে অংশগ্রহণ করে দেশকে এগিয়ে নিয়ে যেতে সক্ষম হবেন।

সামনে আমাদের দেশের জন্য একটি সুসময় অপেক্ষা করছে। ডেমোকগ্রাফিক ডিভিডেন্ড অনুযায়ী, ২০২৮ সাল নাগাদ আমাদের দেশের মোট জনসংখ্যার প্রায় দুই-তৃতীয়াংশ মানুষ কর্মক্ষম হিসেবে আত্মপ্রকাশ করবে। সেসময় মোট জনসংখ্যার ৬৬% জনগণ কর্মক্ষম এবং বাকি ৪৪% জনগণ তাদের উপর নির্ভরশীল থাকবে। এই ব্যাপারটি যেকোনো জাতির ক্ষেত্রে প্রায় শতাধিক বছর পর পর ঘটে। এসময় যদি আমরা আমাদের সেই কর্মক্ষম জনগোষ্ঠীকে আত্মনির্ভরশীল হিসেবে গড়ে তুলতে না পারি তাহলে তাদের বেকারত্বের অভিশাপ বাংলাদেশের উন্নয়নের অগ্রযাত্রা রুখে দিবে। আমাদের সামনে আরও একটা সম্ভাবনাময় ঘটনা অপেক্ষা করছে। সেটি হল, ২০২৪-২৫ সাল নাগাদ পৃথিবীবাসী ৫ম শিল্পবিপ্লবের সাক্ষী হবে। ৫ম শিল্প বিপ্লবের অন্যতম বৈশিষ্ট্য হচ্ছে, পুরো পৃথিবীর সমস্ত কর্মকান্ড প্রযুক্তি নির্ভর হয়ে পড়বে। মানুষের কল্যানে সর্বক্ষেত্রে প্রযুক্তিকে ব্যবহার করা হবে। এটা আমাদের দেশের প্রতিবন্ধী ব্যক্তিদের জন্য অত্যন্ত সুসংবাদ। প্রতিবন্ধী ব্যক্তিদের শতভাগ শিক্ষা নিশ্চিতের পাশাপাশি প্রযুক্তি ব্যবহারে দক্ষ হিসেবে গড়ে তুলতে পারলেই তারা স্বাভাবিক মানুষদের পাশাপাশি কর্মক্ষম জনগোষ্ঠী হিসেবে আগামী পৃথিবীর নেতৃত্ব দিতে পারবে। ২০২০-২০৩০ সালের এই দশক আমাদের দেশের জন্য অত্যন্ত সম্ভাবনাময়। আর সেই সম্ভাবনাকে বাস্তবে রূপদান করার জন্য Third EYE প্রতিবন্ধী শিক্ষার্থীদের জন্য কাজ করে যাচ্ছে।

গণপ্রজাতন্ত্রী বাংলাদেশ সরকার এবং দেশি-বিদেশি বিভিন্ন সংস্থা তাদের উন্নয়নে কাজ করে যাচ্ছে। আশা করি, একদিন আমাদের এই বাংলাদেশ সকলের সম্মিলিত প্রচেষ্টায় সর্বাপেক্ষা প্রতিবন্ধীবান্ধব দেশ হিসেবে বিশ্বে পরিগনিত হবে।

Masrur Ishraq

Founder & Chief Administrator,

Third EYE